stanford-oval/wikipedia huggingface dataset:
המפלגה השמרנית (הממלכה המאוחדת)
ראשי ממשלה מטעם המפלגה

| שם | תמונה | תקופת כהונה | אומת בית | מונרך |
| --- | --- | --- | --- | --- |
| רוברט פיל |  | 10 בדצמבר 1834 – 8 באפריל 1835 וכהונה שנייה בשנים 30 באוגוסט 1841 – 29 ביוני 1846 | אנגליה | ויליאם הרביעי |
| רוברט פיל |  | 10 בדצמבר 1834 – 8 באפריל 1835 וכהונה שנייה בשנים 30 באוגוסט 1841 – 29 ביוני 1846 | אנגליה | ויקטוריה |
| אדוארד סמית-סטנלי |  | 23 בפברואר 1852 – 19 בדצמבר 1852 וכהונה שנייה בין השנים 20 בפברואר 1858 – 11 ביוני 1859 ובכהונה שלישית בין השנים 28 ביוני 1866 – 27 בפברואר 1868 | אנגליה | ויקטוריה |
| בנג'מין דיזראלי |  | 27 בפברואר 1868 – 1 בדצמבר 1868 וכהונה שנייה בין השנים 20 בפברואר 1874 – 21 באפריל 1880 | אנגליה | ויקטוריה |
| רוברט גסקוין ססיל |  | 23 ביוני 1885 – 28 בינואר 1886 וכהונה שנייה בין השנים 25 ביולי 1886 - 11 באוגוסט 1892 וכהונה שלישית בין השנים 25 ביוני 1895 – 11 ביולי 1902 | אנגליה | ויקטוריה |
| רוברט גסקוין ססיל |  | 23 ביוני 1885 – 28 בינואר 1886 וכהונה שנייה בין השנים 25 ביולי 1886 - 11 באוגוסט 1892 וכהונה שלישית בין השנים 25 ביוני 1895 – 11 ביולי 1902 | אנגליה | אדוארד השביעי |
| ארתור ג'יימס בלפור |  | 11 ביולי 1902 – 5 בדצמבר 1905 | סקוטלנד | אדוארד השביעי |
| אנדרו בונאר לואו |  | 23 באוקטובר 1922 – 20 במאי 1923 | סקוטלנד | ג'ורג' החמישי |
| סטנלי בולדווין |  | 23 במאי 1923 – 16 בינואר 1924 וכהונה שנייה בין השנים 4 בנובמבר 1924 - 5 ביוני 1929 וכהונה שלישית בין השנים 7 ביוני 1935 – 28 במאי 1937 | אנגליה | ג'ורג' החמישי |
| סטנלי בולדווין |  | 23 במאי 1923 – 16 בינואר 1924 וכהונה שנייה בין השנים 4 בנובמבר 1924 - 5 ביוני 1929 וכהונה שלישית בין השנים 7 ביוני 1935 – 28 במאי 1937 | אנגליה | אדוארד השמיני |
| סטנלי בולדווין |  | 23 במאי 1923 – 16 בינואר 1924 וכהונה שנייה בין השנים 4 בנובמבר 1924 - 5 ביוני 1929 וכהונה שלישית בין השנים 7 ביוני 1935 – 28 במאי 1937 | אנגליה | ג'ורג' השישי |
| נוויל צ'מברלין |  | 28 במאי 1937 – 10 במאי 1940 | אנגליה | ג'ורג' השישי |
| וינסטון צ'רצ'יל |  | 10 במאי 1940 – 26 ביולי 1945 וכהונה שנייה בין השנים 26 באוקטובר 1951 – 6 באפריל 1955 | אנגליה | ג'ורג' השישי |
| וינסטון צ'רצ'יל |  | 10 במאי 1940 – 26 ביולי 1945 וכהונה שנייה בין השנים 26 באוקטובר 1951 – 6 באפריל 1955 | אנגליה | אליזבת השנייה |
| אנתוני אידן |  | 7 באפריל 1955 – 10 בינואר 1957 | אנגליה | אליזבת השנייה |
| הרולד מקמילן |  | 10 בינואר 1957 – 18 באוקטובר 1963 | אנגליה | אליזבת השנייה |
| אלק דאגלס-יום |  | 18 באוקטובר 1963 - 18 באוקטובר 1964 | אנגליה | אליזבת השנייה |
| אדוארד הית' |  | 19 ביוני 1970 – 4 במרץ 1974 | אנגליה | אליזבת השנייה |
| מרגרט תאצ'ר |  | 4 במאי 1979 – 28 בנובמבר 1990 | אנגליה | אליזבת השנייה |
| ג'ון מייג'ור |  | 28 בנובמבר 1990 – 2 במאי 1997 | אנגליה | אליזבת השנייה |
| דייוויד קמרון |  | 11 במאי 2010 – 13 ביולי 2016 | אנגליה | אליזבת השנייה |
| תרזה מיי |  | 13 ביולי 2016 – 23 ביולי 2019 | אנגליה | אליזבת השנייה |
| בוריס ג'ונסון |  | 23 ביולי 2019 – 6 בספטמבר 2022 | אנגליה | אליזבת השנייה |
| אליזבת טראס |  | 6 בספטמבר 2022 – 25 באוקטובר 2022 | אנגליה | אליזבת השנייה |
| אליזבת טראס |  | 6 בספטמבר 2022 – 25 באוקטובר 2022 | אנגליה | אליזבת השנייה |
| אליזבת טראס |  | 6 בספטמבר 2022 – 25 באוקטובר 2022 | אנגליה | צ'ארלס השלישי |
| רישי סונאק |  | 25 באוקטובר 2022 – 2 בנובמבר 2024 | אנגליה | צ'ארלס השלישי |
ראו גם

ידידי ישראל במפלגה השמרנית
המפלגה הרפובליקנית
המפלגה השמרנית של קנדה
הליכוד
הרפובליקנים (צרפת)
פקטור הטורי הביישן
הערות שוליים

1 2  About us, Young Conservatives (באנגלית)
| --- | --- |
בקרת זהויות :  NLI: 987007259798205171  BIBSYS: 12049521  CiNii: DA01597496  GND: 121522-X  ISNI: 0000 0001 2364 4202  LCCN: n82011080  NKC: kn20040318002  NLA: 35030659  SELIBR: 325124  SNAC: w6fz268b  UKPARL: DIifZMjq  VIAF: 154203727   WorldCat (עם VIAF): 154203727
2019 בארצות הברית

| 0 | 1 | 2 | 3 |
| --- | --- | --- | --- |
| «««  2018   2017  2016 |  דגל ארצות הברית | 2019  בארצות הברית |  »»»  2020   2021   2022 |
כל ערכי השנים בארצות הברית • אירועים בולטים בעולם ב-2019 פורטל ארצות הברית • לוח שנה של שנת 2019
2019 בארצות הברית היא השנה בה חגגה ארצות הברית 243 שנה מיום היווסדה.
הנהגה

הנשיא: דונלד טראמפ (המפלגה הרפובליקנית)
סגן נשיא: מייק פנס (המפלגה הרפובליקנית)
יושב ראש בית הנבחרים: פול ראיין (המפלגה הרפובליקנית) עד 3 בינואר, ננסי פלוסי (המפלגה הדמוקרטית)
מנהיג הרוב בסנאט: מיץ' מקונל (המפלגה הרפובליקנית)
הקונגרס: הקונגרס ה-115 עד 3 בינואר, הקונגרס ה-116
ירום אריאב

| --- | --- |

 לידה:  15 ביוני 1954 (בן 70) כברי, ישראל 
 מדינה:  ישראל 
 מקום מגורים:  מבשרת ציון 
 השכלה:  האוניברסיטה העברית בירושלים (1981)  האוניברסיטה העברית בירושלים 
 מספר צאצאים:  4 
 yaromariav.co.il
 
ירום אריאב (נולד ב-15 ביוני 1954) הוא איש ציבור ישראלי. כיהן כמנכ"ל משרד האוצר בשנים 2009-2007.
ביוגרפיה

אריאב נולד בקיבוץ כברי כבן בכור לציונה, מורה במקצועה, ולעמרי אריאב, ששירת בחיל האוויר כטייס קרב. בהיותו כבן חודשיים נהרג אביו בתאונת אימונים. לאחר מות אביו עבר עם אמו להתגורר בקיבוץ הולדתה עין חרוד. בשנת 1959, בהיותו כבן חמש, נישאה אימו בשנית לשי קיפניס (בנו של הסופר והמשורר לוין קיפניס) ועברה להתגורר עמו ברמת השרון. אריאב אומץ על ידי קיפניס כבן. אריאב שירת בצה"ל כקצין, בין השנים 1972–1977, והשתחרר בדרגת סרן. באוניברסיטה העברית בירושלים סיים בהצטיינות לימודי תואר ראשון בכלכלה (1981) ותואר שני בכלכלה ויחסים בינלאומיים (1984). בשנים 1984–1985 עבד ככלכלן באגף התכנון של משרד האנרגיה והתשתית. בשנת 1985 החל לעבוד באגף התקציבים של משרד האוצר, לצד עבודות כמרצה מן החוץ, באוניברסיטה העברית.
בשנת 1989 מונה אריאב לסגן הממונה על התקציבים האחראי על המשרדים הכלכליים. תפקיד אותו מילא כארבע שנים, ובמסגרת תפקידו מילא תפקיד מרכזי בביצוע רפורמות כלכליות מרכזיות במשק ופעל, בין השאר להקמת חברת "יוזמה" לעידוד קרנות הון סיכון. בשנת 1993 עזב את שירות המדינה ושימש נציג חברת כימיקלים לישראל בדרום אמריקה (1993–1996) וכסמנכ"ל שיווק בחברת "רותם" (1996–2000). בשנת 2000, ביצע את המיזוג בין מפעלי ים המלח ורותם אמפרט ומונה לסמנכ"ל השיווק של החברה המאוחדת חברת "כי"ל דשנים". משנת 2002 עמד בראש חברת כי"ל דשנים אירופה, ישב במשרדיה בהולנד וניהל את מכרות האשלג ומפעלי הדשנים של כי"ל ביבשת. אריאב הוביל את המיזוג של חטיבות הפוספאט והאשלג של כיל באירופה. המיזוג כלל איחוד מטות מרכזי לוגיסטיקה ומכירות של חברות השיווק של כי"ל באירופה.
בעקבות מינויו למנכ"ל משרד האוצר בינואר 2007, שב אריאב לישראל. בשנת 2010 סיים תפקידו, לאחר שכיהן כמנכ"ל המשרד תחת השרים אברהם הירשזון, אהוד אולמרט (בתפקידו כראש ממשלה למ"מ שר האוצר), רוני בראון ויובל שטייניץ, ושימש גם כממלא מקום הממונה על התקציבים בזמן אישור התקציב הדו-שנתי לשנים 2009–2010. אריאב ניווט את המדיניות הכלכלית של הממשלה בתקופת המשבר הכלכלי של 2008–2009. במהלך כהונתו, עמד בראש צוות בין משרדי לתכנון ויישום רפורמה בחוק חובת המכרזים ופעל לתכנון וליישום רפורמת אופק חדש בחינוך היסודי, ועמד בראש הוועדה הציבורית לפיתוח והגברת התחרות בשוק ההון בישראל ("ועדת אריאב"). נודע בגישתו החברתית ופעל להצבת והגשמת מטרות לעידוד תעסוקה וצמצום העוני, ועמד בראש הוועדה הממשלתית ליישום האג'נדה החברתית כלכלית לצמצום פערים בחברה.
בשנת 2010 עמד בראש הוועדה הציבורית לבחינת המכינות הקדם אקדמיות. בשנים 2010 עד 2012 כיהן כמרצה בבית הספר למדיניות ציבורית באוניברסיטה העברית.
בשנים האחרונות מכהן ירום אריאב בשורה של תפקידים במגזר העסקי, הציבורי והשלישי. בין תפקידיו ניתן למנות: יו"ר הוועד המנהל של אוניברסיטת בן-גוריון בנגב, מנכ"ל חברת הייעוץ ירום אריאב בע"מ, יו"ר לביא קפיטל, יו"ר ועדת ההשקעות של עמיתים- קרנות הפנסיה הוותיקות, יו"ר ועדת ההשקעות של קרן הפנסיה של הסוכנות היהודית, דירקטור בחברות נייר חדרה, צור שמיר אחזקות, סונול ואמות השקעות, וחבר דירקטוריון קרן ואן ליר העולמית. כמו כן משמש אריאב (בהתנדבות) כיו"ר הקרן לפיתוח לוד, והוא חבר בוועדה המייעצת בישראל של קרן וקסנר. כמו כן, אריאב גם מכהן כנציג ציבור במועצת הקרן לאזרחי ישראל, והוא עומד בתפקיד יו"ר ועדת ההשקעות של הקרן.
חיים אישיים

אריאב נשוי ואב לארבעה ילדים. הוא מתגורר במבשרת ציון.
הערות שוליים

↑  גולן חזני, הג'וב החדש של קרן טרנר: דירקטורית בלתי תלויה באמות, באתר כלכליסט, 5 בספטמבר 2021
↑  מי אנחנו, באתר קרן וקסנר
↑  "צוות הקרן". GOV.IL. נבדק ב-2023-10-11.
| --- | --- |
בקרת זהויות :  NLI: 987007313608405171  VIAF: 297605757   WorldCat (עם VIAF): 297605757
כריסטי ברינקלי

| --- | --- |

 לידה:  2 בפברואר 1954 (בת 70) מונרו, ארצות הברית 
 מדינה:  ארצות הברית 
 השכלה:  בית הספר הצרפתי של לוס אנג'לס 
 תקופת הפעילות:  מ-1973 
 מפלגה:  המפלגה הדמוקרטית 
 בן או בת זוג:  בילי ג'ואל (23 במרץ 1985–25 באוגוסט 1994)  Richard Taubman (1994–1995)  Peter Cook (1996–2006)  François Allaux (1973–1981) 
 מספר צאצאים:  3 
 
כריסטי ברינקלי (באנגלית: Christie Brinkley;‏ נולדה ב-2 בפברואר 1954) היא דוגמנית אמריקנית, הידועה במיוחד בכך שדגמנה שלוש פעמים על השער של גיליון בגדי הים של ספורטס אילוסטרייטד בשלהי שנות ה-70 וראשית שנות ה-80, בשל החוזה הממושך שלה עם CoverGirl ובשל נישואיה למוזיקאי בילי ג'ואל.
ברינקלי גם עבדה כשחקנית, מאיירת, צלמת, סופרת ומעצבת וכפעילה למען זכויות אדם, זכויות בעלי חיים והסביבה.
החזקותיה הכספיות נאמדות ב-80 מיליון דולר, בעיקר בהיותה הבעלים של נדל"ן, חלקים ניכרים ממנו בהמפטונס.
ביוגרפיה > שנותיה הראשונות

נולדה בשם כריסטי לי הדסון (באנגלית Christie Lee Hudson) במונרו, מישיגן.
ברינקלי היא בתם של הרברט ומרג'ורי הדסון. אמה עברה לקליפורניה, שם נישאה לתסריטאי הטלוויזיה דון ברינקלי, וכריסטי אימצה את שם משפחתו של אביה החורג. ברינקלי למדה בבית הספר התיכון פליסיידס, בפסיפיק פליסיידס, קליפורניה, וסיימה ללמוד ב-1972. במשך הזמן, גרה משפחתה בברנטווד, לוס אנג'לס. ברינקלי למדה בלה ליצ'י דה לוס אנג'לס ועברה לפריז ללמוד אמנות ב-1973.
חייה האישיים

ב-1982 ניהלה ברינקלי רומן עם אוליבייה שאנדון דה בראיי, יורש חברת השמפניה מואה א-שאנדון. השניים נפגשו ב-Studio 54 בעיר ניו יורק במסיבה לקידום לוח שנה בו דגמנה ברינקלי.
שאנדון נהרג שנה לאחר מכן, ב-2 במרץ 1983, בהתנגשות מכונית מרוץ במהלך אימונים.
כריסטי ברינקלי נישאה ארבע פעמים:
לאמן הצרפתי פרנסואה אלו (נולד ברבאט, מרוקו) (1973–1981).
לבילי ג'ואל (1985–1994). ברינקלי וג'ואל נפגשו ב-1983 באי סט. בארטס שבקריביים. הם נישאו ב-23 במרץ 1985 על יאכטה ששייטה בנהר הדסון, היו אלה הנישואים השניים עבור שניהם. ג'ואל היה בן 35 וברינקלי בת 31 והם נשבעו זה לזה בטקס פרטי בו היה נוכחים 175 בני משפחה וחברים, בכללם פול סיימון ולהקת סטריי קאטס.
ליזם הנדל"ן ריצ'רד טאובמן, (1994–1995). ברינקלי וטאובמן נפגשו ב-1994 כשחבר משותף הכיר ביניהם. הוא ביקש את ידה במאי 1994, אף על פי שהיא עדיין הייתה נשואה לבילי ג'ואל. הם נישאו ב-22 בדצמבר 1994 בטליורייד, קולורדו בסמוך לאזור בו הם מעורבים בהתרסקות מסוק במרץ 1994. ברינקלי הייתה בת 40 וטאובמן בן 46.
פטר האלבי קוק, ארכיטקט (1996–2008). קוק וברינקלי נפגשו לראשונה ב-1979 כשהיא דגמנה, דרכיהם נפגשו שוב פעמים אחדות מאז. כעבור זמן הציג ביניהם חבר משותף, ג'יל רפופורט מה-NBC, והם הכריזו על אירוסיהם באוגוסט 1996. הם נישאו ב-21 בספטמבר 1996 בחווה בבריג'האמפטון, ניו יורק. ברינקלי הייתה בת 42 וקוק בן 37.
לברינקלי שלושה ילדים ואח צעיר ששמו גרגורי דונלד ברינקלי, תזונאי ואב לבן ובת.
ברינקלי נהפכה לצמחונית בהיותה בת שלוש עשרה והשפיעה על כל משפחתה שתיהפך לצמחונית.
ברינקלי מתגוררת בלונג איילנד בסאג הרבור, ניו יורק. בעבר התגוררה בבריג'האמפטון ובאמאגנסט, לונג איילנד.
חייה האישיים > פעילויות נוספות

מאז 1998 תרמה ברינקלי קרוב ל-$100,000 לארגונים ומועמדים מהמפלגה הדמוקרטית, בכללם הילרי קלינטון, ברק אובמהDemocratic National Committee, Democratic Senatorial Campaign Committee, Democratic Congressional Campaign Committee, America Coming Together ו-Moveon.org.
במשלחת לניו יורק הייתה ברינקלי נציגה לוועידה הדמוקרטית הלאומית של שנת 2000 בלוס אנג'לס.
ברינקלי תומכת בזכויות בעלי חיים, במיוחד באמצעות הארגון אנשים למען יחס מוסרי לבעלי חיים.
בעבר היא התבטאה נגד הקרקס Ringling Bros. and Barnum & Bailey Circus., מפני שטענה שמתאכזרים שם לחיות.
כמו כן, מעורבת ברינקלי בפעולות כנגד השימוש בנשק גרעיני ובתעמולה נגד ההפעלה מחדש של High Flux Beam Reactor ‏(HFBR), שממוקם במעבדה הלאומית בברוקהייבן.
בפברואר 2007 הובהלה ברינקלי לניתוח בגב על מנת לתקן שבר בדיסק שאירע במהלך טיול סקי באספן, קולורדו, בדצמבר 2006.
חייה האישיים > גירושיה מקוק

עורך דינה במשפט היה רוברט סטפן כהן, פרקליט גירושים מוביל. משפט הגירושים שנערך בקיץ 2008 זכה לסיקור נרחב בצהובונים, בחלקו בגלל הודעתו של קוק שהוא נאף עם דיאנה ביאנקי בת ה-18. עניינה של העיתונות והציבור גבר כשהתברר שקוק הציע לביאנקי $300,000 בתקווה לסכל תביעה משפטית ושהוא בזבז אלפי דולרים מדי חודש על פורנוגרפיה באינטרנט.
ברינקלי וקוק התפשרו מחוץ לבית המשפט ביולי 2008, כשברינקלי שילמה לבעלה הרביעי $2.1 מיליון בתמורה למשמורת על שני ילדיהם ו-18 נכסים שהיו במחלוקת בהמפטונס. בנוסף לכך, זכה קוק בזמן משמורת על ילדיהם. פרטים נוספים מהסדר הטיעון נותרו חסויים.
הילדים עמדו בתשומת הלב הציבורית כשהדוגמנית לשעבר טענה שקוק נקט בכוח פיזי רב כלפי ילדיהם כשלא היה שבע רצון או בתור עונש. אלקסה ריי ג'ואל, בתה של ברינקלי מבעלה לשעבר בילי ג'ואל העידה על התנהגות כזאת כלפיה, אותה קוק הכחיש.
ביולי 2008, מינה בית המשפט פסיכיאטר, שידבר במהלך משפט החסות של גירושיה הרביעיים של ברינקלי, והעיד שבעוד שהוא מאמין שברינקלי צריכה לזכות במשמורת על ילדיה וילדיו של קוק, הרי שגם היא וגם קוק זקוקים לתרפיה.
גירושיה מפיטר קוק קיבלו תוקף רשמי ב-3 באוקטובר 2008.
פרסים והישגים

Top Pick s ב-1993 בחר המגזין רולינג סטון בעבודתה של ברינקלי, עיצוב עטיפת האלבום "River of Dreams" של בילי ג'ואל.
2001 Merit Award מידי USO-The United Service Organizations Inc. ברינקלי סיירה עם הארגון במשימה של רצון טוב לסרייבו, בוסניה, לקוסובו, מקדוניה ולאיטליה לבדר את הכוחות שהושמו לשמירה על השלום וביקרה בנושאת המטוסים ובמחנות הפליטים. אחרי שהשתתפה בסיור חג המולד לקוסובו של מזכיר המדינה האמריקאי ויליאם כהן, הוענק לה הפרס בוושינגטון די. סי. עבור מאמציה בשם החיילים האמריקניים.
Spirit of Achievement Award – ב-2003 בידי "יחידת הנשים" של קולג' אלברט איינשטיין לרפואה בישיבה יוניברסיטי עבור פעולות הצדקה של ברינקלי.
Christie Brinkley Scholarship בפברואר 2007 בבית הספר רוס באיסטהמפטון, לונג איילנד, ניו יורק. מלגה זו מאפשרת לתלמידים המעוניינים באמנות או במדעי הסביבה ללמוד ארבע שנים בלא לשלם שכר לימוד בבית הספר רוס.
Heart Award אות מיוחד מ"איגוד הלב האמריקני ב"שנה ה-12 של גאלת האמפטון" עבור מחויבות לסייע לילדים לחיות חיים בריאים יותר. ברינקלי אמרה שהיה לה לכבוד לקבל את הפקס מהארגון ושהיא משוכנעת שהמחקר של הארגון היה מאפשר לאמה שלה להישאר בחיים אחרי שסבלה מחמישה התקפי לב.
Smart Cookie Award ב-21 באפריל 2008 היא זכתה בפרס ביחד עם שלוש אמהות נוספות בניו יורק ב"גאלת הפרסים השנייה של סמארט קוקי", בחרו בה קוראי מגזין קוקי.
Humanitarian Award ניתן בידי "March of Dimes". הארגון דואג לשיפור בריאותם של תינוקות באמצעות מניעת מומי לידה, לידה טרם זמנה ותמותת תינוקות על ידי מחקר, שירותים קהילתיים, חינוך ותמיכה.
Merit Award מטעם הארגון הלאומי האמריקני ללא מטרות רווח שמשימתו לחזק את השיח במשפחות לגבי מין, בריאות מינית ומניעת HIV/AIDS/STD באמצעות חינוך ומודעות, לגייס הורים ומטפלים לסייע לילדיהם בחינוך לבריאות מינית.
Mother of the year ניתן בידי ועדת "The National Mothers Day" בטקס שנערך בעיר ניו יורק.
Merit Award ניתן בידי ארגון "Make-A-Wish Foundation" בעיר ניו יורק. הם עובדים בקידום משאלותיהם של ילדים בסיוע רפואי למצבים מסכני חיים כדי להעשיר את הניסיון האנושי בעזרת תקווה, חוזק ושמחה.
Americas Mothers and Shakers ניתן בידי המגזין "Redbook Magazine" עבור מעורבותה ב"STAR - Standing for Truth About Radiation".
HBA's Positively Beautiful Award ניתן בידי HBA Global Expo.
בילי קונולי

| --- | --- |

בילי קונולי, יוני 2012
 לידה:  24 בנובמבר 1942 (בן 82) גלאזגו, הממלכה המאוחדת 
 שם לידה:  William Connolly 
 מדינה:  סקוטלנד 
 תקופת הפעילות:  מ-1965 
 מקום לימודים:  St. Gerard's RC Secondary  St Peter's Boys School, Stewartville St, Glasgow 
 בת זוג:  פמלה סטיבנסון
 פרסים והוקרה:  British Academy Scotland Awards (2012)  מפקד במסדר האימפריה הבריטית  Knight Bachelor  Chortle Awards 
 https://billyconnolly.com/
 פרופיל ב-IMDb
 
סר ויליאם קונולי, CBE (באנגלית: William Connolly; נולד ב-24 בנובמבר 1942) הוא קומיקאי, מוזיקאי, מנחה ושחקן סקוטי. הוא מוכר בכינוי "The Big Yin" ("הגדול") בעיקר בסקוטלנד. עיסוקו הראשון בתחילת שנות השישים של המאה העשרים היה כרתך במספנות בגלאזגו. לקראת סוף העשור הוא עזב את עבודתו והחל לפתח קריירה של זמר פולק. עד שנת 1971 הופיע עם להקת The Humblebums לצדו של חברו ג'רי ראפרטי, ובהמשך הופיע כסולן. בתחילת שנות השבעים של המאה העשרים שינה קונולי את כיוון הקריירה מזמר לקומיקאי.
קונולי הוא גם שחקן שהופיע בסרטי קולנוע כגון "מים מים" (1985), "הצעה מגונה" (1993), "פוקהונטס" (1995), "החבובות באי המטמון" (1996), "הוד מלכותה, גברת בראון" (1997), "הקדושים מבוסטון" (1999), "האיש שתבע את אלוהים" (2001), "הסמוראי האחרון" (2003), "טיים ליין" (2003), "סדרה של צרות" (2004), "גארפילד 2" (2006), "חברים על הכוונת" (2006), "תיקים באפלה: רוצים להאמין" (2008), "חברים על הכוונת 2" (2008), "אמיצה" (2012), "קוורטט" (2012) "ההוביט: קרב חמשת הצבאות" (2014). ב-2009 שיחק קונולי שוב בתפקיד נואה מקמנוס בסרט ההמשך "הקדושים מבוסטון 2: יום כל הקדושים".
ביוגרפיה

סבו מצד אביו של קונולי, אותו מעולם לא פגש, היה מהגר אירי שעזב את אירלנד כשהיה בן עשר. אבות אבותיו צ'ארלס מילס, איש משמר החופים, וברתולומאו ולנטין היו מאזור קונמארה.
משפחת אמו של קונולי הגיעה מהחוף המערבי של סקוטלנד. סבו וסבתו מצד אמו עברו לגלאזגו בעשור הראשון של המאה העשרים. סבא רבא רבא רבא שלו, ג'ון או'בריאן, נלחם במצור על לאקנאו במסגרת המרד ההודי של 1857. במהלך המצור הוא נורה בכתף ונפצע קשה. הוא נשא לאישה נערה הודית בת 13 בשם מטילדה. לבני הזוג נולדו ארבעה ילדים ואחרי השירות הצבאי התיישבו בבנגלור.
ביוגרפיה > ילדותו

קונולי נולד בשכונת אנדרסטון שבגלאזגו לוויליאם ומרי "מאמי" קונולי (שם נעורים מקלין). חלק מהרחוב בו גדל נהרס בשנות השבעים של המאה העשרים. הוא מתייחס למקום הולדתו בשירו "I Wish I Was in Glasgow" משנת 1983.
בשנת 1946, כשהוא היה רק בן ארבע, נטשה אימו את ילדיה ועזבה את הבית. אביו שירת באותה עת בחיל האוויר המלכותי בבורמה. בראיון מ-2009 הסביר קונולי שמעולם לא חש שהוא ננטש. "היא הייתה בת עשרה עם שני ילדים קטנים שחיה בשכונת עוני... היא ניסתה לשרוד".
קונולי ואחותו הבכורה, פלורנס, שהייתה מבוגרת ממנו בשנה וחצי טופלו בידי שתי דודות, מרגרט ומונה קונולי, האחיות של אביו בבתיהם הצפופים בשכונת פטריק. "דודותי אמרו לי תמיד שאני טיפש" אמר קונולי "דבר שמשפיע עלי לרעה עד היום". אחותו הגדולה הייתה לדבריו "המגינה הגדולה שלו".
זמן קצר אחרי שעברו לפטריק חזר אביהם מהמלחמה, כשהוא זר לילדיו. האב מעולם לא דיבר איתם על עזיבתה של האם.
בביוגרפיה שלו "Billy", שכתבה אשתו פמלה סטיבנסון, מתועדים מקרים של התעללות פיזית ומינית, שהחלו כשהיה בן עשר ונמשכו עד להיותו בן חמש עשרה. ב-1949 ילדה מונה בן בשם מייקל מ"איש מקומי". הילד הוצג כאחיהם של בילי ופלו, ואיש לא הטיל ספק בכך.
הוא למד בבית ספר יסודי סנט פיטר ששכן מול ביתו. בבית הספר החליט קונולי שהוא רוצה להצחיק אנשים. הוא מספר "אני זוכר את הרגע במגרש המשחקים של בית הספר, הייתי בן שבע או שמונה, וישבתי בתוך שלולית ואנשים מסביבי צחקו. נשארתי שם זמן רב יותר מהרגיל כי נהניתי מהצחוק. חיי היו אומללים אז, ולא שמעתי צחוק בדרך כלל".
קונולי היה חבר בתנועת הצופים בגלאזגו (Wolf Cub). הוא חזר למקום במסגרת הסדרה הדוקומנטרית "World Tour of Scotland" (אנ'). בגיל 12 החליט קונולי שהוא רוצה להיות קומיקאי, אבל חשב שאינו בנוי לזה, ושהוא צריך להיות יותר מעניין. באותו גיל הצטרף לארגון בשם "הילדים של מרי". הקבוצה הייתה הולכת לבתים של אנשים עם קופסה ובה פסלון של מרים, אם ישו (Lady of Lourdes) ואומרים את תפילת המחרוזת.
בשנות החמישים של המאה העשרים נבנו בגלאזגו בתים חדשים בשדות ובאדמות בפאתי העיר. מגיל 14 עד גיל 20 חי קונולי בבתים שבנתה המועצה בקינפאוס דרייב ברובע דרומצ'אפל. הוא היה יוצא מדי יום למסע כדי להגיע לבית הספר התיכון סנט ג'ררד ברובע גובאן בגדה הדרומית של הנהר קלייד. הוא נסע באוטובוס לשכונת פטריק, עבר במעבורת את הנהר והמשיך ברגל לרחוב ויקרפילד מס' 80.
בגיל 14 החל קונולי להתעניין במוזיקה, בעיקר ג'רי לי לואיס וצ'אק ברי. בגיל 15 עזב את בית הספר עם שתי תעודות הסמכה בהנדסה, אחת מהן קיבל בטעות והייתה שייכת לנער בשם קונל.
קונולי היה צעיר מכדי לעבוד במספנות, והוא התחיל לעבוד בחנות הספרים ג'ון סמית ועשה שליחויות על אופניים. עד גיל 16 היה נהג שליחויות של מאפייה, ואחר כך עבד במספנה "אלכסנדר סטיבן ובניו" בלינטהאוס. הוא נשאר שם עד גיל 22.
קריירה > מקור הכינוי "The Big Yin"

השם "The Big Yin" נוצר בשנות נעוריו של קונולי כדי להבדיל בינו לבין אביו שגם לו קראו בילי. האב שהיה חסון וחזק כונה בתחילה "בילי הגדול" (Big Billy) ואילו הבן נקרא "בילי הקטן" (Wee Billy). כשהבן גדל והיה גבוה וגדול מאביו התחילו לקרוא לו "The Big Yin" (באנגלית: The Big One; הגדול).
קריירה > שנות השישים של המאה העשרים

בתחילת שנות השישים השתתף קונולי לראשונה בפסטיבל הפרינג' של אדינבורו.
ב-1965 אחרי שהשלים חמש שנים של חניכות במספנה, קיבל עבודה באסדת קידוח בביאפרה שבניגריה. כשחזר לממלכה המאוחדת עבד זמן קצר בחברת הספנות John Brown & Company, אבל עזב בחג "Fair Friday" כדי להתמקד בקריירה של זמר פולק.
אחרי שצפה בקומדיית המצבים "הבוורלי הילבילים" קנה קונולי את הבנג'ו הראשון שלו. הוא החל להופיע במועדונים עם אנשי פולק אחרים בהדרכתו של זמר הפולק דני קייל.
קונולי הקים צמד פולק-פופ בשם "The Humblebums" יחד עם טאם הארווי. ב-1969 הצטרף אליהם ג'רי רפרטי. הלהקה חתמה בחברת התקליטים "טרנסאטלנטיק רקורדס". ב-1969 הם הקליטו את אלבומם הראשון, ואחר כך עזב הארווי את הלהקה. קונולי ורפרטי הקליטו שני אלבומים נוספים "The New Humblebums" (מ-1969) ו-"Open up the Door" (מ-1970). האלבומים לא זכו להצלחה מסחרית גדולה, אבל נהנו ממעמד של פולחן ושבחי הביקורת. תרומתו של קונולי לשירים הייתה של פופ-פולק פשוט, ומילים מוזרות וגחמניות. בשלב זה לא התמקד במיוחד בקומדיה.
ב-1968 כשהיה קונולי בן 26 הוא התחתן עם אייריס פרסאג (Iris Pressagh), ונולדו להם שני ילדים. הם התגוררו ברדלנדס רואד בגלאזגו, אבל כשהמעריצים החלו לחכות ברחוב שלהם, הם עברו לדריימן בחוף לוך לומונד.
בהמשך אותה שנה הגיעה אמו של קונולי לראות אותו מאחורי הקלעים בהופעה של ה-Humblebums בדאנון, שם היא עבדה בבית חולים. זו הייתה פגישתם השנייה והאחרונה מאז שהיא נטשה אותו. האם גרה בעיר עם בן זוגה, וילי אדמס, ונולדו להם שלוש בנות ובן.
ב-1971 התפרקה הלהקה, ורפרטי פנה להקלטת אלבום הסולו הראשון שלו. קונולי חזר לשיר שירי עם. בהופעותיו שילב קונולי הקדמות קומיות שהפכו לארוכות יותר ויותר. מנהל חברת טרנסאטלנטיק רקרודס, נאט ג'וזף, שהחתים את The Humblebums על חוזה הקלטות, רצה שקונולי יפתח קריירת סולו כמו שעשה רפרטי. הוא שם לב לכישרון הקומי של קונולי, והציע לו לעזוב את שירי העם ולהפוך לקומיקאי.
קריירה > שנות השבעים של המאה העשרים

ב-1972 הופיע קונולי לראשונה בתיאטרון ברביו בשם "Connolly's Glasgow Flourish" שהוצג בתיאטרון קוטג' בקאמברלנד. הוא שיחק באדינבורו פרינג' פסטיבל יחד עם טום באקן, איתו כתב את "The Great Northern Welly Boot Show", ומעצב התלבושות היה האמן והמחזאי ג'ון ביירן (אנ').
באותה שנה הפיק נאט ג'וזף את אלבום הסולו הראשון של קונולי "Billy Connolly Live!" שהיה אוסף של שירים קומיים ומונולוגים קצרים. בסוף 1973 הפיק ג'וזף אלבום כפול בשם "Solo Concert" שהיה פריצת הדרך של קונולי לכוכבות בבריטניה. ג'וזף וצוות השיווק שלו קידמו את האלבום שהצליח להיכנס למצעדים עם יציאתו לאור ב-1974. האלבום כולל את הרצועה "The Crucifixion" שמדמה את הסעודה האחרונה של ישו לבילוי לילי של שיכורים בגלאזגו. התקליט נאסר להשמעה בתחנות רדיו רבות באותה תקופה.
ב-1974 נמכרו מראש כל הכרטיסים להופעה שלו בתיאטרון פאביליון בעיר הולדתו. עקב הצלחתו המהירה הוזמן קונולי ב-1975 לתוכנית הראיונות הראשית בבריטניה "פרקינסון" של ה-BBC. הוא התעלם מהתנגדותו של המנהל שלו וסיפר בתוכנית בדיחה גסה. לא היה מקובל להשמיע הומור כזה בפריים-טיים באותה תקופה והבדיחה עשתה רושם רב. קונולי התיידד עם המנחה מייקל פרקינסון. הוא מחזיק בשיא של מספר ההופעות בתוכנית, והתארח בתוכנית 15 פעמים. הצלחתו של קונולי התפשטה לארצות דוברות אנגלית אחרות כמו אוסטרליה, ניו זילנד וקנדה, אבל בשל המבטא הסקוטי הכבד וההתייחסויות לתרבות הבריטית, לא זכה להצלחה בארצות הברית.
ההכרה לה זכה קונולי הובילה אותו למגע עם אמנים נוספים בהם מוזיקאים כגון אלטון ג'ון. באותה תקופה ניסה אלטון ג'ון לסייע לאמנים בריטים שהוא אהב להצליח בארצות הברית. ג'ון ניסה לקדם את הקריירה של קונולי ולקח אותו שישמש מופע חימום עבורו. אבל הכוונת הטובות לא צלחו, מעריציו האמריקאים של אלטון ג'ון לא רצו לראות קומיקאי בלתי ידוע, בייחוד לא לראות סקוטי שהמבטא שלו אינו מובן להם.
ב-1975 חתם קונולי עם חברת התקליטים פולידור רקורדס. הוא המשיך להוציא תקליטים של הופעות חיות, והקליט שירים קומיים שזכו להצלחה מסחרית. בין השאר הקליט גרסה פרודית לשיר "D.I.V.O.R.C.E." של תמי ויינט, ואת "In the Brownies" לפי השיר "In the Navy" של אנשי הכפר. ב-1976 הוצג המחזה הראשון שכתב קונולי "An' Me wi' a Bad Leg, Tae" באירווין ובלונדון. שם, אחרי שצרך כמות גדולה של קוקאין ואלכוהול, התמוטט קונולי באולפן הקלטות. ב-1979 פגש קונולי לראשונה את פמלה סטיבנסון, שחקנית קומיקאית ילידת ניו זילנד. הם נפגשו כשהוא הופיע בהופעת קמע בתוכנית המערכונים "מבט הפוך" שבה היה לה תפקיד קבוע.
בחזרה לבמה החל קונולי להופיע במופע "Big Wee Tour of Britain". בברייטון פגש את סטיבנסון בפעם השנייה. הוא גילה לה שהוא אומלל ונישואיו הנוכחיים הסתיימו. שם החל הרומן ביניהם.